- Hindi News
- National
- परिजन बाहर गए, घरों पर लटके हैं ताले पर बच्चे गांव में रुककर कर रहे पढ़ाई
परिजन बाहर गए, घरों पर लटके हैं ताले पर बच्चे गांव में रुककर कर रहे पढ़ाई
पीपलगढ़ गांव में जगाई शिक्षा की अलख, वर्तमान में स्कूल में पढ़ रहे 50 बच्चे
^हमें बच्चों को पढ़ाना है, इसलिए बच्चे रोजाना स्कूल जा रहे हैं। बच्चे भी रुचि से पढ़ाई कर रहे हैं और अब ग्रामीणों का भी सोच का नजरिया बदला है। वे भी बच्चों को शिक्षा से जोड़ने के कारण ही छोड़कर ही कमाने जा रहे हैं। -श्यामू,ग्रामीण पीपलगढ़
विश्वास के लिए वृद्धों की मदद
ग्रामीणोंका विश्वास आगे तक कायम रहे, इसके लिए गांव के वृद्धों की मदद ली जा रही है। जब सभी ग्रामीण चले जाते हैं तो इस खाली गांव में आठ-दस वृद्ध रुक जाते हैं, जो स्कूल समय के बाद बच्चों के साथ ही रहते हैं। बच्चों को खाना बनाने और सुरक्षा गार्ड के रूप में भी गांव के व्यक्ति को ही प्राथमिकता दी हुई है, जिससे बच्चों को घर का सा माहौल मिलता रहे।
बच्चों की पढ़ाई के लिए तीन शिक्षक लगाए
संस्थाकी ओर से बच्चों को पढ़ाने के लिए शहर से तीन शिक्षक लगाए हुए हैं, जाे रोजाना बच्चों को पढ़ाने के लिए पीपलगढ़ पहुंचते हैं। स्कूल और हॉस्टल की जिम्मेदारी राकेश मीणा संभाले हुए हैं। बच्चों को पाठ्य सामग्री, स्टेशनरी, नाश्ता, दोनों समय खाना, मेडिकल सुविधा संस्था की ओर से दी जा रही है। मीणा बताते हैं कि बच्चों की पढ़ाई के साथ वृद्धों की भी मेडिकल सुविधा, मतदाता सूची में नाम जुड़वाने, मतदान के लिए प्रेरित करने, आधार कार्ड बनवाने सहित अन्य कार्य भी किए जा रहे हैं।
आठ माह के लिए दूसरे प्रांतों में कमाने जाते हैं ग्रामीण, पूरा गांव है खाली
राजकुमारजैन | अलवर
उमरैणपंचायत समिति का गांव है पीपलगढ़। यह गांव शहर से महज 12 किलोमीटर की दूरी पर है। छह सौ की आबादी का यह पूरा गांव इन दिनों खाली है। घरों पर ताले लटके हुए हैं। गांव के ज्यादातर लोग दूसरे प्रांतों में 8-9 महीने रोजगार के लिए पलायन कर गए हैं। यहां जो कोलाहल सुनाई दे रहा है, वह बच्चों का है, जो स्कूल से रहा है। इन बच्चों के माता-पिता तो कमाने चले गए हैं, लेकिन ये गांव में रुककर पढ़ाई कर रहे हैं। सरकारी स्कूल से वंचित इस निरक्षर गांव में निर्वाण वन फाउंडेशन ने शिक्षा की अलख जगाई है। लोगों के बीच विश्वास पैदा किया। नतीजा यह है कि अब रोजगार के लिए जाते समय ये परिवार बच्चों को यहीं छोड़ जाते हैं। ये लोग कुछ घरों को खुले छोड़ जाते हैं। बच्चे स्कूल में पढ़ने के बाद इन घरों में सामूहिक रूप से हॉस्टल की तरह रहते हैं। स्कूल में अब 50 बच्चे पढ़ाई कर रहे हैं। यह आंकड़ा 85 बच्चों तक भी पहुंच चुका है। यहां संस्था का पांचवीं कक्षा तक स्कूल संचालित है। गांव के सभी बच्चे पास गांव के सरकारी स्कूल में नामांकित थे। लेकिन वे कभी स्कूल ही नहीं गए। संस्था ने सर्वे किया तो यह स्थिति सामने आई। संस्था के संस्थापक निर्वाण बोधिसत्व बताते हैं कि सर्वे में जब अशिक्षित गांव की तस्वीर सामने आई तो उन्हें शिक्षित करने का संकल्प लिया। इन्हें शिक्षित करना भी जरूरी था। क्योंकि अब नट जाति परिवारों का पारंपरिक खेल तमाशा और नाच-गाने का काम कम हो गया है, तो बच्चे भीख मांगते हैं। शिक्षा से जुड़ेंगे तो उनकी सोच बदलेगी और दिशा तय होगी। बोधिसत्व का कहना है कि अब गांव के लोग सितंबर से अप्रेल तक अपने छह साल से अधिक उम्र के बच्चों को पढ़ने के लिए छोड़ जाते हैं। लेकिन शुरुआत में ग्रामीणों में विश्वास पैदा करने में काफी समस्याएं आई। वे बच्चों को पढ़ाना नहीं चाहते थे। पढ़ाई के दौरान भी ग्रामीण बच्चों के इर्द-गिर्द ही घूमते रहते थे। लेकिन विश्वास जीतने के बाद अब संस्था के पास पांचवीं तक कक्षा करीब 50 बच्चे पढ़ रहे हैं। हालांकि लोगों के दूसरे प्रांतों से अप्रैल में लौटने पर स्कूल में बच्चों का आंकड़ा डेढ़ सौ को पार कर जाएगा। इन बच्चों की पढ़ाई से खाने तक की जिम्मेदारी संस्था की है। उल्लेखनीय है कि ग्रामीण अगस्त से दिल्ली, हरियाणा, पंजाब की ओर रोजगार के लिए पलायन कर जाते हैं और अप्रैल में लौटते हैं।
अलवर. पीपलगढ़ गांव के एक मकान के बरामदे में संचालित स्कूल में पढ़ते बच्चे।
अलवर. पीपलगढ़ गांव इन दिनों सूना है। मकानों पर ताले लगे हुए हैं।
8वीं पास की, अब घर बैठी हूं
^मैंनेआठवीं कक्षा गांव के स्कूल में पढ़कर पास की। पढ़ाई से बेहद लगाव था। लेकिन अब गांव में स्कूल नहीं है और घर वाले दूसरे गांव में पढ़ने नहीं भेजते। नतीजा यह हुआ कि अब मुझे स्कूल छोड़कर घर के कामकाज में हाथ बंटाना पड़ रहा है। -ज्योति,छात्रा पीपलगढ़
7वीं में हूं, पढ़ाई छोड़नी पड़ेगी
^मुझेपढ़ाई से बेहद लगाव है। मैं आगे पढ़ना चाहती हूं। पर गांव में सरकारी स्कूल नहीं है। घर वाले पढ़ने नहीं देते हैं। मेरी शादी भी तय कर दी है। घरवालों की सोच, गांव के माहौल के कारण मुझे पढ़ाई छोड़ने को मजबूर होना पड़ेगा। -सोनिका,छात्रा पीपलगढ़
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva awa_Deva hin_Deva hin_Deva hin_Deva hin_Deva